Document ID: 31995D0589

ΑΠΟΦΑΣΗ ΤΟΥ ΣΥΜΒΟΥΛΙΟΥ
της 22ας Δεκεμβρίου 1995
για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της νήσου Μαν την εφαρμογή καθεστώτος ειδικών αδειών εισαγωγής προβείου, βοείου και μοσχαρίσιου κρέατος
(95/589/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
το πρωτόκολλο αριθ. 3 που είναι προσαρτημένο στην πράξη προσχώρησης του 1972, και ιδίως το άρθρο 1 παράγραφος 2 και το άρθρο 5 δεύτερο εδάφιο,
την πρόταση της Επιτροπής,
Εκτιμώντας:
ότι οι κοινοτικοί κανόνες για το εμπόριο με τις τρίτες χώρες γεωργικών προϊόντων που υπόκεινται σε κοινή οργάνωση αγοράς, εφαρμόζονται στη νήσο Μαν σύμφωνα με το άρθρο 1 παράγραφος 2 του πρωτοκόλλο αριθ. 3 που είναι προσαρτημένο στην πράξη προσχώρησης του 1972 και τον κανονισμό (ΕΟΚ) αριθ. 706/73 του Συμβουλίου της 12ης Μαρτίου 1973 περί της κοινοτικής ρυθμίσεως που εφαρμόζεται στις αγγλονορμανδικές νήσους και στη νήσο του Man σχετικά με τις συναλλαγές γεωργικών προϊόντων (1) 7
ότι η παραγωγή ζωικού κεφαλαίου αποτελεί παραδοσιακή δραστηριότητα στη νήσο Μαν και παίζει σημαντικό ρόλο στη γεωργία της 7
ότι, πριν από τη δημιουργία της κοινής οργάνωσης αγοράς στον τομέα του προβείου και του αιγείου κρέατος στην Κοινότητα, η νήσος Μαν εφήρμοζε, στα πλαίσια της τοπικής οργάνωσης αγοράς της, ορισμένους μηχανισμούς ελέγχου των εισαγωγών προβείου κρέατος στη νήσο, προκειμένου να εξασφαλίζεται η κάλυψη των αναγκών εφοδιασμού του εμπορίου αποφεύγοντας, συγχρόνως, διαταραχές της παραγωγής του προβείου κρέατος και, έμμεσα, της παραγωγής ζωικού κεφαλαίου βοοειδών της νήσου και στο τοπικό γεωργικό σύστημα στηρίξεως 7
ότι, ως εκ τούτου, με την απόφαση 82/530/ΕΟΚ του Συμβουλίου (2), το Ηνωμένο Βασίλειο μπορεί να επιτρέψει στην κυβέρνηση της νήσου Μαν να εφαρμόζει καθεστώς ειδικών αδειών εισαγωγής προβείου, βοείου και μοσχαρίσιου κρέατος καταγωγής τρίτων χωρών και κρατών μελών, με την επιφύλαξη των μέτρων που αφορούν τις συναλλαγές με τρίτες χώρες και τα οποία προβλέπονται από τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (3) και από τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής αργανώσεως της αγοράς στον τομέα του προβείου και του αιγείου κρέατος (4) 7 ότι η εξουσιοδότηση αυτή χορηγείται για περίοδο που λήγει στις 31 Δεκεμβρίου 1995 7
ότι η Επιτροπή υπέβαλε στο Συμβούλιο πρόταση παράτασης της ισχύος του καθεστώτος αυτού 7 ότι μέχρι το Συμβούλιο να αποφασίσει επί της πρότασης πρέπει, προς αποφυγήν νομικού κενού, να παραταθεί επί περιορισμένο διάστημα η ισχύς της απόφασης 82/530/ΕΟΚ 7
ότι θα πρέπει, ως εκ τούτου, να τροποποιηθεί το άρθρο 2 της απόφασης 82/530/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της απόφασης 82/530/ΕΟΚ αντικαθίσταται από το ακόλουθο κείμενο:
«Άρθρο 2
Η παρούσα απόφαση εφαρμόζεται μέχρι τις 31 Ιανουαρίου 1996.»
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 22 Δεκεμβρίου 1995.

Labels: 3
17
18